хумор за Луди
Една блондинка станала училищен психолог. Веднъж, когато преминавала двора на школото, забелязала някакво момченце, което стояло настрани от другите. Русокоската се приближила до него и протекъл следния диалог:
- Как си, приятелю? Да не си болен?
- Не, госпожо, добре съм със здравето!
- Мама и татко разбират ли се вкъщи?
- Да, всичко у дома е наред!
- Да не би да си нещастно влюбен? Ако харесваш някое момиче - не бива да таиш това вътре в себе си. Непременно трябва да и го кажеш!
- Няма такива работи! Имам си готино гадже и всичко е точно!
- Хммм... Добре, де, щом нямаш проблеми - защо се дистанцираш от околните?
- В смисъл?
- Ами, ето - твоите приятелчета играят футбол. А ти стоиш настрани. Не обичаш ли да риташ топка?
- Напротив, госпожо! Много обичам!
Блондинката го погледнала с недоумение:
- Извинявай, малкия, но просто не те разбирам. Щом толкова обичаш да риташ топка - защо просто не го направиш?
Момченцето обяснило бавно и търпеливо:
- Ами, защото - днеска ме избраха за вратар!